Απόφαση αριθ. 2/2002 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου

της 16ης Απριλίου 2002

σχετικά με τη βελτίωση των εμπορικών διακανονισμών για τα μεταποιημένα γεωργικά προϊόντα που προβλέπονται στο πρωτόκολλο αριθ. 3 της ευρωπαϊκής συμφωνίας

(2002/528/ΕΚ)

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου(1), και ιδίως το άρθρο 1 παράγραφος 2 του πρωτοκόλλου αριθ. 3,

Εκτιμώντας τα ακόλουθα:

(1) Το πρωτόκολλο αριθ. 3, όπως αντικαταστάθηκε από το πρωτόκολλο για την προσαρμογή των εμπορικών πτυχών της ευρωπαϊκής συμφωνίας(2), θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Κοινότητας και της Ουγγαρίας.

(2) Βάσει του άρθρου 1 παράγραφος 2 του πρωτοκόλλου, το Συμβούλιο Σύνδεσης αποφασίζει, ειδικότερα, για οποιαδήποτε τροποποίηση των δασμών που μνημονεύονται στα παραρτήματα του εν λόγω πρωτοκόλλου, καθώς και για την αύξηση ή την κατάργηση των δασμολογικών ποσοστώσεων.

(3) Βάσει του άρθρου 2 δεύτερη περίπτωση του εν λόγω πρωτοκόλλου, το Συμβούλιο Σύνδεσης αποφασίζει επίσης ότι οι ισχύοντες δασμοί μπορούν να μειώνονται μετά τις μειώσεις που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.

(4) Οι ετήσιες ποσοστώσεις των παραρτημάτων Ι και ΙΙ της απόφασης αυτής θα πρέπει να ανοιχθούν για το 2002,

ΑΠΟΦΑΣΙΖΕΙ:

Άρθρο 1

Τα παραρτήματα Ι και ΙΙ του πρωτοκόλλου αριθ. 3 για το εμπόριο μεταποιημένων γεωργικών προϊόντων μεταξύ της Κοινότητας και της Ουγγαρίας αντικαθίστανται από τα παραρτήματα Ι και ΙΙ, που περιλαμβάνονται στο παράρτημα της παρούσας απόφασης.

Άρθρο 2

Η παρούσα απόφαση αρχίζει να ισχύει την πρώτη ημέρα του μήνα που έπεται της έκδοσής της.

Εφαρμόζεται από την 1η Ιανουαρίου 2002.

Βρυξέλλες, 16 Απριλίου 2002.

Για το Συμβούλιο Σύνδεσης

Ο Πρόεδρος

J. Piqué I Camps

(1) ΕΕ L 347 της 31.12.1993, σ. 2.

(2) ΕΕ L 28 της 2.2.1999, σ. 3.

ΠΑΡΑΡΤΗΜΑ

"ΠΑΡΑΡΤΗΜΑ I

Πίνακας 1α: Ποσοστώσεις που εφαρμόζονται κατά την εισαγωγή στην Κοινότητα εμπορευμάτων που προέρχονται από την Ουγγαρία και εξαιρούνται από δασμούς

>ΘΕΣΗ ΠΙΝΑΚΑ>

Πίνακας 1β: Ποσοστώσεις στις εισαγωγές στην Κοινότητα προϊόντων καταγωγής Ουγγαρίας Σημείωση:

Οι δασμοί του πίνακα αυτού υπόκεινται, από την 1.1.2003, σε ετήσια μείωση 10 % των εφαρμοστέων στις 31.12.2002 δασμών

>ΘΕΣΗ ΠΙΝΑΚΑ>

ΔΗΛΩΣΗ ΤΗΣ ΟΥΓΓΑΡΙΑΣ

"Βάσει των δεσμεύσεων του Παγκόσμιου Οργανισμού Εμπορίου (ΠΟΕ), η Ουγγαρία δεν χορηγεί καμία επιδότηση εξαγωγής γλυκού καλαμποκιού των κωδικών ΣΟ 0710 40 00, 0711 90 30, 2001 90 30, 2004 90 10 και 2005 80 00 από την 1η Ιανουαρίου 2002."

Πίνακας 2α: Δασμοί που επιβάλλονται κατά την εισαγωγή στην Κοινότητα εμπορευμάτων που προέρχονται από την ΟυγγαρίαΣημείωση:

Οι δασμοί που παρατίθενται στον ακόλουθο πίνακα υπόκεινται σε ετήσια μείωση κατά 10 % των δασμών που επιβάλλονται από τις 31.12.2001. Τα ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών (AD S/ZR και AD F/MR), που επιβάλλονται κατά την εισαγωγή στην Κοινότητα εμπορευμάτων που περιλαμβάνονται στον ακόλουθο πίνακα είναι αυτά που αναγράφονται στον πίνακα 2 β) (από 1.7.2000) του παραρτήματος 1 του κανονισμού (EΚ) αριθ. 2204/1999 της Επιτροπής της 12ης Οκτωβρίου 1999 (σελίδες 775 έως 787, ΕΕ L 278 της 28ης Οκτωβρίου 1999) ((Ο τελικός συντελεστής των προτιμησιακών δασμών, υπολογιζόμενος σύμφωνα με την παρούσα σημείωση, στρογγυλοποιείται στο πρώτο δεκαδικό ψηφίο, εκτός από τους δασμούς που εκφράζονται ως "EAR", "AD S/ZR" και "AD F/MR" στον παρόντα πίνακα οι οποίοι στρογγυλοποιούνται στο δεύτερο δεκαδικό ψηφίο.)).

>ΘΕΣΗ ΠΙΝΑΚΑ>

Πίνακας 2β: Δασμοί που επιβάλλονται κατά την εισαγωγή στην Κοινότητα εμπορευμάτων που προέρχονται από την ΟυγγαρίαΣημείωση:

Οι δασμοί που παρατίθενται στον ακόλουθο πίνακα υπόκεινται σε μείωση κατά 20 % των δασμών που επιβάλλονται από τις 31.12.2001. Από το 2003 και μετά, οι δασμοί που παρατίθενται στον ακόλουθο πίνακα υπόκεινται σε νέα ετήσια μείωση κατά 10 % των δασμών που επιβάλλονται από τις 31.12.2001. Τα ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών (AD S/ZR και AD F/MR), που επιβάλλονται κατά την εισαγωγή στην Κοινότητα εμπορευμάτων που περιλαμβάνονται στον ακόλουθο πίνακα είναι αυτά που αναγράφονται στον πίνακα 2 β) (από την 1.7.2000) του παραρτήματος Ι του κανονισμού (EΚ) αριθ. 2204/1999 της Επιτροπής της 12ης Οκτωβρίου 1999 (σελίδες 775 έως 787, ΕΕ L 278 της 28ης Οκτωβρίου 1999) ((Ο τελικός συντελεστής των προτιμησιακών δασμών, υπολογιζόμενος σύμφωνα με την παρούσα σημείωση, στρογγυλοποιείται στο πρώτο δεκαδικό ψηφίο, εκτός από τους δασμούς που εκφράζονται ως "EAR", "AD S/ZR" και "AD F/MR" στον παρόντα πίνακα οι οποίοι στρογγυλοποιούνται στο δεύτερο δεκαδικό ψηφίο.)).

>ΘΕΣΗ ΠΙΝΑΚΑ>

Πίνακας 3: Βασικά ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών που ισχύουν για την εισαγωγή στην Κοινότητα των εμπορευμάτων που απαριθμούνται στον πίνακα 2

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Πίνακας 1: Ποσοστώσεις και Δασμοί που επιβάλλονται κατά την εισαγωγή στην Ουγγαρία εμπορευμάτων που προέρχονται από την ΚοινότηταΣημείωση:

Οι δασμοί που παρατίθενται στον ακόλουθο πίνακα υπόκεινται σε μείωση κατά 30 % των δασμών που επιβάλλονται στις 31.12.2001. Από το 2003 και μετά, οι δασμοί που παρατίθενται στον ακόλουθο πίνακα υπόκεινται σε νέα ετήσια μείωση κατά 10 % των δασμών που επιβάλλονται στις 31.12.2001.

>ΘΕΣΗ ΠΙΝΑΚΑ>

Πίνακας 2: Δασμοί που επιβάλλονται κατά την εισαγωγή στην Ουγγαρία εμπορευμάτων που προέρχονται από την ΚοινότηταΣημείωση:

Οι δασμοί που παρατίθενται στον ακόλουθο πίνακα υπόκεινται σε μείωση κατά 30 % των δασμών που επιβάλλονται από τις 31.12.2001. Από το 2003 και μετά, οι δασμοί που παρατίθενται στον ακόλουθο πίνακα υπόκεινται σε ετήσια μείωση κατά 10 % των δασμών που επιβάλλονται από τις 31.12.2001.

>ΘΕΣΗ ΠΙΝΑΚΑ>"